Paġna Trab tat-tabakk (skart inċidentali miksub billi jitgħarbel l-iskart imsemmi aktar 'il fuq)." Trab tat-tabakk (ġeneralment miksub permezz ta' proċess, pereżempju t-tħin, li jirriżulta fid-distribuzzjoni speċifika tad-daqs tal-partiċella). Ma għandu jkun hemm l-ebda impurità u d-daqs tal-partiċella għandu jkun iżgħar minn 0,4 mm;" Tabakk imneffaħ li ma kienx tqatta' jew maqsum mod ieħor." L-attivitajiet kummerċjali tal-impriżi kkonċernati huma: Il-Kummissjoni tistieden partijiet terzi interessati biex jippreżentaw lilha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza Każ M.7370 — INEOS / Styrolution, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden partijiet terzi interessati biex jippreżentaw lilha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7366 — Whirlpool / Indesit, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni Ewropea tistieden partijiet terzi interessati biex jippreżentaw lilha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7364 — Blackstone/Lombard, f'dan l-indirizz: L-elementi ta' deskrizzjoni jiddaħħlu b'mod li l-prodott jiġi kkaratterizzat b'mod aktar preċiż: huwa speċifikat li l-"Brocciu corse"/"Brocciu" huwa "esklussivament" miksub mix-xorrox frisk u mill-ħalib frisk sħiħ tan-nagħaġ u/jew tal-mogħoż użat fl-istat nej; huwa speċifikat li l-istat immaturat jikkorrispondi għat-tip "passu"; huwa speċifikat li l-kontenut ta' xaħam ta' 40 g għal kull 100 g "ta' ġobon" wara d-dessikazzjoni totali jikkonċerna l-"Brocciu corse"/"Brocciu" tat-tip "frisk". Fir-rigward tal-evoluzzjonijiet leġiżlattivi u regolamentari nazzjonali, it-taqsima "Elementi li jagħtu prova li l-prodott joriġina miż-żona ġeografika" hija kompluta u tiġbor b'mod partikolari l-obbligi dikjarattivi u ż-żamma tar-reġistri relatati mat-traċċabbiltà tal-prodott u mal-monitoraġġ tal-kundizzjonijiet ta' produzzjoni. B'mod partikolari hija prevista awtorizzazzjoni tal-operaturi li tirrikonoxxi l-kapaċità tagħhom li jissodisfaw l-eżiġenzi tal-ispeċifikazzjonijiet tal-marka li minnha jieħdu l-benefiċċji. Sabiex jiġu ċċarati ċerti dispożizzjonijiet tal-metodu ta' kisba, jiddaħħlu xi preċiżjonijiet: dispożizzjonijiet li jikkonċernaw l-ikel u s-supplimenti, b'mod partikolari l-oriġini ġeografika tagħhom, jiżdiedu b'mod li tiġi ggarantita r-rabta bejn iż-żona ġeografika u l-prodott: l-ikel ibbażat fuq il-bwar huwa preponderanti, suppliment ta' foraġġ u ta' konċentrati fuq il-bażi ta' ċereali prodotti fiż-żona huwa awtorizzat; madankollu, kontenut ta' foraġġ u ta' konċentrati li ġejjin minn barra ż-żona ta' produzzjoni huwa aċċettat fil-limitu ta' 20 % tas-supplimenti, l-użu tat-tipi kollha ta' foraġġ iffermentat huwa projbit; sabiex tiġi kkaratterizzata aħjar il-materja prima użata għall-manifattura tal-"Brocciu corse"/"Brocciu", għandhom jiżdiedu dispożizzjonijiet rigward il-ħalib użat għall-produzzjoni tal-baqta, ix-xorrox u l-ħalib miżjud: il-ħalib sħiħ għall-produzzjoni tal-baqta jista' jintuża għal perjodu massimu ta' 40 siegħa wara l-eqdem ħelba, il-koagulazzjoni tal-ħalib tinkiseb permezz tal-kimożina tradizzjonali jew kummerċjali, bl-esklużjoni ta' kull enzima koagulanti oħra, b'mod partikolari li toriġina mill-fungi jew il-mikrobi, it-tneħħija tal-lattożju huwa projbit, il-pH tax-xorrox miġbur għandu jkun aktar jew ugwali għal 6,20, il-ħalib miżjud jintuża fi żmien mhux aktar minn 24 siegħa wara l-ħlib; sabiex jiġu deskritti aħjar l-istadji differenti tal-produzzjoni u biex tiġi garantita ż-żamma tal-għarfien espert, huma speċifikati jew miżjuda xi dispożizzjonijiet: dwar it-tisħin tax-xorrox, it-terminu "metodu dirett", li mhuwiex preċiż ħafna, jitħassar u jiġi speċifikat li l-flokkulazzjoni tal-proteini tax-xorrox tinkiseb "esklussivament mit-tisħin fil-fjamma diretta (imsejħa fjamma mikxufa) tal-kontenitur jew tar-reċipjent li fih ix-xorrox mingħajr l-ebda użu ta' fluwidu li jsaħħan", huwa speċifikat li x-xorrox "jissaħħan bil-mod filwaqt li jitħallat ftit" sabiex tiġi favorita l-koagulazzjoni tal-lattoproteini, sabiex jiġu riflessi aħjar l-użi, it-temperatura li jilħaq ix-xorrox hija definita permezz ta' medda ta' temperatura (bejn 40 u 50 °C) minflok valur wieħed biss (madwar 40 °C), huwa speċifikat li ż-żieda tal-melħ issir fl-istess ħin meta jiżdied il-ħalib, u l-kwantità ta' melħ miżjuda hija definita (bejn 0,5 u 1 % tal-volum tal-likwidu inizjali), huwa speċifikat li t-taħlit li jsegwi jsir "bil-mod", huwa indikat li matul iż-żieda tat-temperatura, u sal-bidu tal-flokkulazzjoni, għandu jsir xkumar regolari sabiex jitneħħew l-impuritajiet; kriterji tad-daqs tal-forma huma definiti sabiex ikun hemm definizzjoni aħjar tal-formati differenti: il-kundizzjonijiet tat-tmelliħ tal-"Brocciu corse"/"Brocciu" tat-tip "passu" huma speċifikati sabiex jiġu rregolati l-prattiki: dan jista' jsir "f'darba jew aktar minn darba" u l-ewwel tmelliħ għandu jsir fi żmien 24 siegħa wara t-tpoġġija fil-forma. Din it-taqsima hija aġġornata wkoll sabiex ikun hemm identifikazzjoni aħjar tal-prodott: huwa speċifikat li l-ġobnijiet tax-xorrox li jibbenefikaw mid-denominazzjoni tal-oriġini kontrollata "Brocciu corse"/"Brocciu" għandhom jiġu kkummerċjalizzati b'tikketta individwali, it-terminu "Denominazzjoni tal-Oriġini Kontrollata" u l-abbrevjazzjoni "DOK" jitneħħew u jiġu sostiwiti mis-simbolu DPO tal-Unjoni Ewropea, huwa indikat li d-dispożizzjonijiet differenti jikkonċernaw ukoll il-kaxex u imballaġġi oħrajn li jkun fihom il-"Brocciu corse"/"Brocciu". Fir-rigward tal-evoluzzjonijiet leġiżlattivi u regolamentari nazzjonali, it-taqsima "Eżiġenzi nazzjonali" hija ppreżentata fil-forma ta' tabella tal-punti ewlenin li għandhom jiġu vverifikati, il-valuri ta' referenza u l-metodi ta' evalwazzjoni tagħhom. Id-dettalji ta' kuntatt tal-grupp ġew aġġornati. Id-dettalji ta' kuntatt tal-istrutturi ta' verifika ġew aġġornati. Fir-rigward tal-verifika tal-ispeċifikazzjonijiet tad-DPO "Brocciu corse"/"Brocciu", huwa speċifikat li din hija organizzata minn pjan ta' verifika elaborat minn organizzazzjoni ta' verifika. Fir-rigward tal-imballaġġ, l-arranġamenti tal-ippakkjar u tal-preservazzjoni huma miżjuda sabiex jiġu konservati l-kwalitajiet tal-prodott: "It-tekniki ta' imballaġġ tal-'Brocciu corse'/'Brocciu' għandhom jippermettu li jinżammu l-kwalitajiet fiżikokimiċi u organolettiċi tal-prodott tul il-preżentazzjoni u l-konsum previsti fuq it-tikketta minn min jippakkja. Iż-żieda ta' kwalunkwe prodott estern fil-produzzjoni tal-'Brocciu corse'/'Brocciu', għajr il-gassijiet tal-imballaġġ awtorizzati mir-regolamentazzjoni dwar l-addittivi li jistgħu jintużaw fil-produzzjoni tal-oġġetti tal-ikel maħsuba għall-konsum mill-bniedem, hija pprojbita". Klassi 1.3. Ġobon Il-"Brocciu corse"/"Brocciu" huwa ġobon tax-xorrox li għandu forma ta' kon maqtugħ minn fuq. Il-piż tiegħu huwa bejn 250 g u 3 kg, skont erba' tipi ta' forom definiti ta' 3 kg, 1 kg, 500 g u 250 g. Jinkiseb esklussivament mix-xorrox frisk tal-mogħoż u/jew tan-nagħaġ li miegħu jiżdiedu l-ħalib frisk sħiħ tan-nagħaġ u/jew tal-mogħoż użat fl-istat mhux ipproċessat u l-melħ. Huwa kkummerċjalizzat fl-istat frisk jew immaturat (tip "passu"). Għandu minimu ta' 40 g ta' xaħam għal kull 100 g ta' ġobon wara d-dessikazzjoni totali, u l-kontenut tiegħu ta' materja niexfa ma jistax ikun taħt 20 g għal kull 100 g ta' prodott għall-ġobon tad-denominazzjoni tat-tip "frisk". It-tip "passu" fih minimu ta' 35 g ta' materja niexfa għal kull 100 g ta' ġobon. Ir-razza ovina ta' Korsika u r-razza kaprina ta' Korsika biss huma awtorizzati. Ix-xorrox użat għandu jiġi mill-produzzjoni ta' baqta friska tal-mogħoż u/jew tan-nagħaġ bin-natura ta' "kimożina". Il-ħalib sħiħ għall-produzzjoni tal-baqta jista' jintuża għal perjodu massimu ta' 40 siegħa wara l-eqdem ħelba. Il-koagulazzjoni tal-ħalib tinkiseb permezz tal-kimożina tradizzjonali jew kummerċjali, b'esklużjoni ta' kull enzima koagulanti oħra, b'mod partikolari li toriġina mill-fungi jew mill-mikrobi. It-tneħħija tal-lattożju huwa pprojbit. Ix-xorrox frisk miġbur, li ma jsirlu l-ebda tibdil, jintuża fi żmien massimu ta' sagħtejn wara l-produzzjoni tal-ġobon. Il-pH tax-xorrox miġbur għandu jkun aktar minn jew ugwali għal 6,20. Il-ħalib miżjud huwa ħalib frisk sħiħ tan-nagħaġ jew tal-mogħoż li jintuża fl-istat nej, fi żmien mhux aktar minn 24 siegħa wara t-tiħlib. L-ikel ibbażat fuq il-bwar huwa preponderanti. Suppliment ta' foraġġ u ta' konċentrati fuq il-bażi ta' ċereali prodotti fiż-żona huwa awtorizzat. Madankollu, kontenut ta' foraġġ u ta' konċentrati li ġejjin minn barra ż-żona ta' produzzjoni huwa aċċettat fil-limitu ta' 20 % tas-supplimenti. L-użu tat-tipi kollha ta' foraġġ iffermentat huwa projbit. Il-produzzjoni tal-ħalib u tax-xorrox, il-manifattura u l-maturazzjoni tal-ġobon tax-xorrox għandhom isiru fiż-żona ġeografika. It-tekniki ta' imballaġġ tal-"Brocciu corse"/"Brocciu" għandhom jippermettu li jinżammu l-kwalitajiet fiżikokimiċi u organolettiċi tal-prodott tul il-preżentazzjoni u l-konsum previsti fuq it-tikketta minn min jippakkja. Iż-żieda ta' kwalunkwe prodott estern fil-produzzjoni tal-"Brocciu corse"/"Brocciu", għajr il-gassijiet tal-imballaġġ awtorizzati mir-regolamentazzjoni dwar l-addittivi li jistgħu jintużaw fil-produzzjoni tal-oġġetti tal-ikel maħsuba għall-konsum mill-bniedem, hija pprojbita. Il-ġobnijiet tax-xorrox li jibbenefikaw mid-denominazzjoni tal-oriġini kontrollata "Brocciu corse"/"Brocciu" għandhom jiġu kkummerċjalizzati b'tikketta individwali li, minbarra t-termini regolamentari applikabbli għall-ġobnijiet kollha tax-xorrox u għall-oġġetti tal-ikel ippakkjati minn qabel, ikollha l-isem tad-denominazzjoni tal-oriġini u s-simbolu DPO tal-Unjoni Ewropea, it-tnejn miktuba f'tipi ta' daqs mill-inqas ugwali għal żewġ terzi ta' dak tal-aktar tipi kbar li jidhru fuq it-tikketta. Id-deskrizzjonijiet "frisk" jew "passu" jidhru b'mod obbligatorju fuq it-tikketta. Id-data ta' produzzjoni għandha b'mod obbligatorju titniżżel fuq it-tikketta tal-ġobnijiet mibjugħa bid-deskrizzjoni "frisk". Dawn l-indikazzjonijiet jitniżżlu wkoll fuq il-kaxex u imballaġġi oħrajn li jkun fihom dawn il-ġobnijiet tax-xorrox. Iż-żona ġeografika hija magħmula mid-dipartimenti Haute-Corse u Corse-du-Sud. Il-gżira ta' Korsika hija kkaratterizzata mill-oriġinalità tal-ambjent naturali tagħha. Tidher bħal muntanja fil-baħar, l-ilma ta' madwarha jipprovdilha l-preċipitazzjonijiet li l-għoljiet tagħha jwaqqfu. Barra minn hekk, mill-perspettiva tal-klima, il-karatteristiċi Mediterranji tagħha jisparixxu minn ċertu altitudni. Korsika tibbenefika minn temperaturi moderati u minn ħafna xita iżda b'mod irregolari. Il-preċipitazzjonijiet medji annwali huma sostanzjali relattivament u kwantitattivament. Din is-sistema ta' preċipitazzjonijiet staġonali u irregolari fil-gżira kollha, tat-tip Mediterranju hija kkaratterizzata minn nixfa kbira fis-sajf. Ir-razez lokali ta' nagħaġ u mogħoż adattaw ruħhom b'mod perfett għall-ispeċifitajiet tal-gżira, għall-klima tagħha, għall-artijiet tagħha bil-muntanji u ħorox u għall-veġetazzjoni tagħha, makkja kostitwita minn tapit veġetali kompatt ħafna u b'ħafna flora tfuħ. In-nagħaġ u l-mogħoż tar-razez ta' Korsika jagħtu ħafna ħalib meta jitqiesu l-piż u t-trobbija tagħhom. Waħda mill-bażijiet tal-patrimonju tal-ġobon tal-gżira żgur hija l-oriġinalità tas-sistema tal-produzzjoni tal-ħalib. Ir-riżorsi tal-foraġġ li jikber lokalment b'mod selvaġġ huma sfruttati permezz tal-użu ta' dawn ir-ruminanti żgħar. Ir-ragħaj għadu jaħdem b'mod tradizzjonali: trobbija barra, tranżumanza fis-sajf fil-muntanji għoljin u fix-xitwa fil-pjanuri. Ir-rgħajja ta' Korsika jipproduċu, skont għarfien li ġej mill-antenati, "Brocciu corse"/"Brocciu" mix-xorrox li jiġi mill-produzzjoni tal-ġobnijiet li jistgħu jkunu differenti skont il-mikroreġjuni tal-gżira (ġobon tan-nagħaġ u/jew tal-mogħoż artab jew ippressat). Il-"Brocciu corse"/"Brocciu" għalhekk huwa s-segwitu loġiku ta' din il-produzzjoni tradizzjonali ta' ġobon li timplika l-użu ta' ħalib frisk mingħajr maturazzjoni minn qabel u l-kisba ta' baqta ftit aċida b'natura ta' kimożina. Is-sera miksuba, għalhekk huma sera ħelwin li jintużaw għall-produzzjoni tal-"Brocciu corse"/"Brocciu". Dan ix-xorrox frisk jissaħħan f'borma kbira. Wieħed mis-sigrieti tas-suċċess huwa fit-twettiq tat-tisħin li għandu jkun bil-mod u progressiv, biex jippermetti l-koagulazzjoni termali tal-lattoproteini solubbli tax-xorrox frisk u tal-ħalib miżjud tal-mogħoż u/jew tan-nagħaġ, bil-melħ bħala katalizzatur. Il-"Brocciu corse"/"Brocciu", li l-kulur tiegħu jista' jvarja minn abjad pur sal-kulur krema, huwa kkaratterizzat minn għamla iebsa, żejtnija fil-ħalq b'togħma ħafifa u pjaċevoli, ftit immellħa. Aktar ma jkun frisk il-"Brocciu corse"/"Brocciu", aktar ikun tari u artab. L-elaborazzjoni tal-"Brocciu corse"/"Brocciu" tippreżenta ċerti partikolaritajiet li jagħtu lill-prodott il-karatteristiċi speċifiċi ta' finezza, tal-għamla u tat-togħma, b'mod partikolari minħabba l-fatt li jiżdiedu l-melħ u l-ħalib nej sħiħ matul il-produzzjoni. Minbarra l-konsum tiegħu fl-istat frisk jew maturat, il-"Brocciu corse"/"Brocciu" jintuża wkoll fit-tisjir ta' speċjalitajiet tipiċi tal-ikel ta' Korsika bħal pereżempju l-froġa bin-nagħniegħ selvaġġ, l-Imbrucciata (torta) u ċ-Ciaccia (downats). Korsika għandha vokazzjoni storika għat-trobbija tal-ovini u l-kaprini imposta mill-kundizzjonijiet klimatiċi u ġeografiċi tal-ambjent. Ir-razez lokali ovini u kaprini adattaw ruħhom perfettament għal dan l-ambjent ġeografiku, u dawn jagħtu ħalib b'ħafna materji utli li joffru rendiment sinifikanti ta' ġobon. Fil-fatt, anki jekk il-kwalità fiżikokimika tal-ħalib tista' tvarja skont l-istaġuni, meta jitqiesu l-perjodi ta' transumanza meta l-annimali jimxu ħafna, il-kontenut ta' xaħam u ta' proteini tal-ħalib xorta jkun għoli. Barra minn hekk, il-ġestjoni tar-riżorsi naturali u l-prattika tat-trobbija estensiva jippermettu li jkun hemm kwantità ta' ħalib relattivament regolari tul il-kampanja tat-tiħlib. Din ir-rikkezza tal-ħalib tan-nagħaġ u tal-mogħoż ta' Korsika tippermetti l-produzzjoni tal-"Brocciu corse"/"Brocciu". Fil-fatt, din il-produzzjoni, li ssegwi l-produzzjoni tradizzjonali tal-ġobon ta' Korsika, hija l-valorizzazzjoni tal-proteini tas-serum u tax-xaħam fix-xorrox. Minbarra l-kwalitajiet tal-ħalib, il-metodu tal-produzzjoni tal-ġobon tradizzjonali jispejga wkoll din il-produzzjoni sekondarja. Fil-fatt, il-produzzjoni tal-baqta li ssir bil-kimożina hija rapida u l-baqta li tiġi prodotta hija kkalċifikata ħafna, u dan jippermetti l-qtugħ irqiq ħafna b'effett li tiġi liberata kwantità kbira ta' proteini solubbli u xaħam fix-xorrox li mbagħad jintuża għall-produzzjoni tal-"Brocciu corse"/"Brocciu". Hija din ir-rikkezza tal-ħalib ta' Korsika li tagħti l-oriġinalità lill-"Brocciu corse"/"Brocciu" minħabba li l-ħalib jiżdied pur u fl-istat nej ("u puricciu") matul il-produzzjoni, u dan jagħti lill-prodott din l-għamla tarija ħafna u din it-togħma karatteristika li ma teżisti fl-ebda ġobon ieħor tax-xorrox.
Extracted from C_316_2014.html